钦定古今图书集成/明伦汇编/氏族典/第083卷 > 《廖用贤尚友录》 > 胡韫
## 钦定古今图书集成/明伦汇编/氏族典/第083卷 > 《廖用贤尚友录》 > 胡韫

按《十国春秋》，后蜀胡韫精天官之学，明德初，除司天
少监。三年，会荧惑犯积尸，后主以积尸，蜀分也，惧欲
禳之，召韫问焉。韫对曰：“按十二次，起井五度至柳八
度，为鹑首一次。鹑首，秦分也，蜀虽属秦，乃极南之表
尔。前世火入鬼，其应多在秦、晋。咸和九年三月，火犯
积尸，四月，雍州刺史郭懽见杀。义熙十四年，火犯鬼”，
明年，雍州刺史朱龄石见杀，而蜀皆无事，后主乃止。